วาคลาฟ ฮาเวล รัฐบุรุษประเทศเชค เสียชีวิตแล้ว วานนี้
เลขานุการส่วนตัวของของนายวาคลาฟ ฮาเวล ประกาศว่า นายวาคลาฟ ฮาเวล รัฐบุรุษประเทศเชค วัย 75 ปี เสียชีวิตแล้วที่บ้านพักตากอากาศทางภาคเหนือของประเทศ เมื่อช่วงเช้าวานนี้ (18 ธ.ค.) ตามเวลาในยุโรป โดยนายฮาเวลสูบบุหรี่จัด และเคยถูกตัดปอดทิ้งไปหนึ่งข้างในการรักษามะเร็ง จากนั้น นายวาคลาฟ ฮาเวลมีปัญหาเกี่ยวกับระบบทางเดินหายใจมาตลอดทั้งนี้ นายวาคลาฟ ฮาเวล เคยเป็นผู้เขียนบทละครและนักประพันธ์ โดยผลงานเรื่องชื่อคือความเรียงเรื่องหนึ่ง ชื่อ อำนาจของผู้ไร้อำนาจ และเป็นผู้สร้างแรงบันดาลให้คนธรรมดาสามัญทั่วโลกเลิกความคิดว่าเกิดมาต่ำต้อยและตระหนักในสิทธิที่มีของตนเอง กล้าลุกขึ้นมาต่อสู้กับรัฐบาลเผด็จการ โดยนายวาคลาฟ ฮาเวล เป็นผู้นำต่อต้านอำนาจเผด็จการจนรัฐบาลคอมมิวนิสต์ล่มสลาย จากนั้นนายวาคลาฟ ฮาเวล ได้เข้าเป็นประธานาธิบดีคนสุดท้ายของประเทศเชโกสโลวาเกีย ในช่วงที่นายฮาเวลเป็นประธานาธิบดี สโลวาเกียได้แยกตัวออกไปตั้งเป็นอีกประเทศ ซึ่งนายฮาเวล ถือเป็นประธานาธิบดีคนแรกของสาธารณรัฐเชคและได้รับการยกย่องว่าเป็นรัฐบุรุษของชาติ
 วาคลาฟ ฮาเวล รัฐบุรุษประเทศเชค วัย 75 ปี เสียชีวิตแล้ว วานนี้ ที่บ้านพักตากอากาศทางภาคเหนือของสาธารณรัฐเชค 
รัฐบุรุษประเทศเชค,วาคลาฟ ฮาเวล,เสียชีวิต